Šalom ja tere õhtust! Vaatate TV7 Iisraeli Uudiseid Jeruusalemmast.
Tänased tähtsamad uudised:
Kokkulepe pantvangide vabastamiseks
relvarahu, süüdimõistetud palestiina terroristide vabastamise jm. vastu
on päeva võrra edasi lükatud.
Jeruusalemm kordas kindlat kavatsust pärast võimalikku pausi sõda jätkata,
kuni Hamas on täiesti kõrvaldatud.
Iisraeli kaitseminister Yoav Gallant
kinnitas, et kõigi Hamasi juhtide, kus nad ka ei asuks, päevad on loetud.
Võimalik pantvangide vabastamise lepe Iisraeli järeleandmiste vastu
on päeva võrra edasi lükatud.
Iisraeli riikliku julgeoleku nõunik Tzachi Hanegbi
teatas valitsuse eilse varahommikuse otsuse järel,
et pantvangide vabastamise esimene voor teostatakse
poolte algse kokkuleppe kohaselt, kuid mitte enne homset - pärast seda,
kui Hamas sisuliselt keeldus sõlmimast algset lepet ja esitas uusi nõudmisi.
Iisraeli peaminister Benjamin Netanyahu koos kaitseminister
Yoav Gallant'i ja sõjakabineti ministri Benny Gantz'iga
kõneles rahvale pärast valitsuse heakskiitu
pantvangide vahetuse leppele.
Oleme selgesti määratlenud sõja sihid:
kõrvaldada Hamas, vabastada meie pantvangid
ja tagada, et päev pärast Hamasi ei kujutaks Gaza enam ohtu Iisraelile.
Ütlesime, et tegeleme tingimuste loomisega pantvangide kojutoomiseks,
ja oleme nad loonud.
Praegusele kavandile sillutasid teed kaks püüdu.
Esimene püüd on me massiivne ja järelejätmatu surve Hamasile.
Tahan kiita Kaitseväge ja Julgeolekuametit tohutu töö eest
selle surve tekitamisel.
Teine püüd on me tugev diplomaatiline surve me pantvangide vabastamiseks.
Peame raskeid läbirääkimisi; võitlesime kavandi parendamise nimel.
Netanyahu märkis veel, et lepe, mida vahendasid USA, Egiptus ja Katar,
hõlmab ka Punase Risti külastusi kõikide Hamasi pantvangide juurde -
ehkki Punane Rist väitis, et pole sellisest sättest teadlik.
Äsja rääkisin veelkord president Biden'iga ja tänasin teda tegelemast -
minu palvel - vahendajatega, et kavandit oluliselt parandada;
seda on parandatud.
See sõjalise ja diplomaatilise püüde põimimine
lõi tingimused meie pantvangide tagasitoomiseks.
Usun, et see kombinatsioon hõlbustab ka teiste pantvangide vabastamist
järgnevais etappides.
Saavutatud kavand ei hõlma mõrtsukate vabastamist,
küll aga Punase Risti esindajate külastusi pantvangide juurde
ja neile arstimite viimist.
Kuulsin, et seda eitatakse! Punane Rist ütleb, et pole sellest kuulnudki!
Seepärast öeldakse siin selgesõnaliselt:
Punasel Ristil lubatakse külastada järelejäänud pantvange
ja toimetada neile vajalikke arstimeid.
Loodan, et Punane Rist teeb oma töö ära.
Iisraeli peaminister rõhutas veel ränka valikut, mida on vaja teha
Hamasi verise terrorirühmaga kokkuleppe sõlmimiseks,
ja püüdis õigustada seda otsust Iisraeli avalikkuse ees,
kinnitades, et Iisraeli kaitseaparaat kinnitas poliitaparaadile,
et see ei ole takistuseks Iisraeli sõjategevusele Gaza maakitsusel.
Iisraeli peaministrina on mu ees pahatihti rängad valikud -
raske valik ja veelgi raskem valik.
See kehtib eriti pantvangide küsimuses.
Püüd nad kõik koju tuua jätkub, ja praegusel ajal võime saavutada
imikute ja väikelaste, emade ja naiste vabastamise,
kelle pea kohal ripub mõõk.
Vangide väljalunastamine on meie moraalne kohus.
Kaitsevägi ja julgeolekuteenistused toetavad kavandit täielikult.
Nad kordasid eilsel valitsuse istungil,
et pausipäevadel tagatakse meie vägede julgeolek
ja et luuretöö neil päevil jätkub.
Ja Kaitsevägi valmistub hetkel sõja jätkamiseks.
Hoolimata sagenevaist oletustest Iisraeli võimekuse üle
taasalustada jõulist sõda Gazas pärast nn humanitaarpausi
kinnitas kaitseminister Yoav Gallant, et põhjus, mis sõja üldse vallandas,
jääb sügavalt iga iisraellase hinge
ning et Iisraeli kaitseaparaat ei peatu millegi ees,
kuni islamistlik Hamas ja selle terroripartnerid Gazas on kõrvaldatud.
7. oktoobril vallandas Hamas sõja Iisraeli riigi vastu.
Nad arvasid, et Iisrael variseb kokku,
kui nad tõstavad üles Hamasi lipu keset Negev'i (kõrbe)
ja et nende jõhker veretöö ja võikad teod võtavad Iisraelilt tahte
olemas olla ja edasi võidelda.
Nad eksisid ja tegid ränga vea.
Tagajärjeks saab olema Hamasi hävitamine.
Päeval, mil Hamas neid koletuid tapatöid sooritas,
määras ta hukule Gaza ja määras hukule iseenda.
Tuleb märkida, et Mossad'ile on antud roheline tuli
'võtta meetmeid Hamasi juhtide vastu, kes ja kus iganes nad ka poleks',
ja kaitseminister Yoav Gallant teatas,
et kõik Hamasi juhid on elavad surnud, kelle päevad on loetud.
Võite neile oma kanalite kaudu edasi öelda, et nende päevad on loetud!
Minu seisukohalt käib me võitlus Hamasi vastu kogu maakeral,
alates Kalašnikovi ja laiguliste riietega ringijooksvast terroristist
ja Golani või Givati brigaadide nõupidamistest lahinguväljal
kuni nendeni, kes lendavad luksuslikes lennukeis
ja veedavad mõnusasti aega,
kui nende käsilased teevad kuritöid naiste ja laste vastu.
Nad on kõik surmalapsed!
Gaza südames külastas Kaitseväe peastaabiülem
kindralleitnant Herzi Halevi
oma sõdureid lahinguväljal, kus rõhutas, et sõda pole läbi.
Kaitseväe kõrgeim ohvitser rõhutas veel,
et lahinguüksuste loodud tingimused aitavad ka saavutada sõja üldsihte,
sh soovi tuua koju tagasi kõik pantvangid,
kelle Hamas ja selle terroripartnerid röövisid.
Püüame ühendada sõjasihid, et maapealse operatsiooni surve
looks võimekuse saavutada ka selle sõja eesmärgi -
luua tingimused pantvangide vabastamiseks.
Me ei lõpeta sõda! Jätkame kuni võiduni!
Lähme edasi ja jätkame muudel Hamasi aladel.
Kaitseväe esindaja kontradmiral Daniel Hagari
teatas hiljem oma igapäevase infotunni käigus, et Kaitsevägi
koostöös kõikide asjaomaste asutustega valmistub jõuliselt
pantvangide vabastamise leppeks.
Kaitsevägi koostöös kõigi asjaomaste asutustega teostab vastavat protsessi.
Kaitseväe inimressurssi ja luurejuhtimiskeskused
on neil päevil valmistunud otsustatud kavandi teostamiseks.
Hetkel jätkame ettevalmistustega.
Meie kohus on teha kõik võimalik,
et tuua tagasi pantvangid - eakad, naised ja mehed, ja muidugi lapsed -
meie lapsed.
See on keeruline protsess, mis pole veel läbi ja võib võtta aega,
sest sel võib olla mitu järku.
Rõhutan, et asi pole veel teoks saanud
ja kokkuleppele jõudmine võib võtta veelgi aega.
Arvestades jätkuvaid ballistiliste rakettide ja üheotsadroonide ründeid,
mida Iraani käsilane Jeemenis Ansar Allah, milles võimutseb huti hõim,
sooritab Iisraeli suunas
ja kaaperdab ka kaubalaevu Bab el-Mandeb'i väinas,
rõhutas admiral Hagari järgmist:
Hutid tegelevad õõnestusega,
ja antud juhul, nagu nähtub eile avaldatud USA luureandmeist,
Iraan rahastab ja toetab hutisid relvade ja operatsioonidega.
Iraan teeb regioonis kurja,
mistõttu hutid tulistavad (Iisraeli),
ta varustab neid relvade ja luureandmetega
ja loob ohtu regioonis.
See on üleilmne, mitte ainult Iisraeli probleem!
Selle kuritahtliku käitumisega
tahetakse kallutada meid kõrvale Gazalt ja oma sõjasihtidelt.
Me jääme Gaza ja oma sõjasihtide juurde!
Oskame end kaitsta ja vastame enda valitud ajal ja kohas.
Täna käis hutide juhitud terroriarmee mereväeülem röövitud kaubalaeval,
kus tõotas edaspidigi häirida mereliiklust Bab el-Mandeb'i väinas.
Ütleme sionistlikule kehandile, et Bab el-Mandeb'i väin on punane joon
ja me ei istu käed rüpes.
Iga tsiviil- või sõjalaev on meie jaoks legitiimne sihtmärk!
Hoiatame ka sionistliku vaenlase liitlasi,
kes tahavad läbida Bab el-Mandeb'i väina,
et neidki peetakse legitiimseks sihtmärgiks.
Oleme ikka täies valmiduses ja sooritame lahingülesandeid,
kuni sionistlik kehand lõpetab oma rünnakud Gazale.
Tänan vaatamast TV7 Iisraeli Uudiseid!
Palun paluge rahu Jeruusalemmale ja päästet Iisraelile!
Ja kui me päevauudised on teile õnnistuseks
ja te soovite aidata meil kanda nende tootmise kulusid,
kuna TV7 Iisraeli töö põhineb 100% annetustel,
saate teha annetuse meie võrgulehel www.tv7israelnews.com.
Olen Jonathan Hessen! Soovin õnnistud õhtut!
Kui Jumal lubab, näeme me tulevastes TV7 Iisraeli uudistes.
Seniks šalom Jeruusalemmast!
Tõlge: Sulev Kivastik